
DR 31.10.2011 43 

 
Timbalan Yang di-Pertua [Datuk Ronald Kiandee]: Ya. 

Dato’ Sri Mustapa bin Mohamed: ...Untuk menyambung terima kasih. 

Timbalan Yang di-Pertua [Datuk Ronald Kiandee]: Ya, sambung petang 
Yang Berhormat. Ahli-ahli Yang Berhormat, Mesyuarat Dewan ini dihentikan dan 
Dewan akan bersidang semula pukul 2.30 tengah hari nanti.   

Mesyuarat ditempohkan pada pukul 1.01 petang. 

Mesyuarat disambung semula pada pukul 2.30 petang. 

[Tuan Yang di-Pertua mempengerusikan Mesyuarat] 

Tuan Yang di-Pertua: Sila, saya difahamkan Kementerian Perdagangan 
Antarabangsa dan Industri masih menjawab soalan perbahasan. Sila. 

 

2.32 ptg. 

Menteri Perdagangan Antarabangsa dan Industri [Dato’ Sri Mustapa bin 
Mohamed]: Assalamualaikum warahmatullaahi wabarakaatuh. Tuan Yang di-Pertua 
saya hendak sambung jawapan saya yang kita berhenti jam 1 tengah hari tadi untuk 
menjawab dua lagi persoalan Yang Berhormat Pasir Salak ya. Pertama, berkaitan 
dengan tumpuan kepada pelaburan domestik (DDI) dan yang kedua ialah berkaitan 
birokrasi. 

Saya hendak maklumkan di sini bahawa pada tahun ini kita telah meluluskan 
banyak Pelaburan Domestik sebagai contohnya daripada Malaysia Marin and Heavy 
Engineering di Johor RM2.3 bilion, Syarikat Press Metal di Bintulu RM1.8 bilion dan 
Leather Universal Aluminum Sarawak RM2.5 bilion. Ini semua pelabur dalam negeri 
dan jelas pada kita bahawa kerajaan telah berjaya untuk menarik pelaburan dalam 
negeri selain daripada pelaburan luar negara. Ini jelas menunjukkan bahawa kita telah 
dapat meningkatkan sumbangan pelaburan domestik kepada jumlah pelaburan negara. 

Satu lagi perkara dibangkitkan oleh Yang Berhormat Pasir Salak berkaitan 
dengan birokrasi. 

Tuan Sim Tong Him [Kota Melaka]: Yang Berhormat Menteri. 

Dato’ Sri Mustapa bin Mohamed: Saya hendak maklumkan di sini... 

Tuan Sim Tong Him [Kota Melaka]: Yang Berhormat Menteri boleh minta 
penjelasan? Terima kasih. Tuan Yang di-Pertua, Yang Berhormat Menteri, saya ingin 
tanya tentang dikatakan menggalakkan pelabur tempatan. Adakah untuk tahun ini atau 
tahun depan? Ini sebab saya tidak pasti dalam bajet adakah ia sebut tentang 
reinvestment allowances atau reinvestment grant masih akan diteruskan? Bagaimana 
dengan brand promotion grant yang salah satu yang tidak dapat menggalakkan pelabur 
asing untuk bersaing terutama dengan negara-negara lain untuk menaiktarafkan atau 
mempromosikan jenama mereka. 

Dato’ Sri Mustapa bin Mohamed: Tidak berapa jelas. Tuan Yang di-Pertua, 
berkaitan dengan reinvestment allowances dahulunya ada cadangan untuk 
mengurangkan elaun tersebut kepada syarikat-syarikat yang sudah sedia beroperasi 
hendak tambah pelaburan. Cadangan tersebut telah pun ditarik balik ya. Akan tetapi 
pada masa ini kita teruskan dasar yang lama iaitu maksimum 15 tahun untuk 
reinvestment allowances selepas itu tidak layak lagi ya. 

Jadi saya hendak teruskan berkaitan dengan birokrasi tadi, kita telah berjaya 
mengurangkan prosedur untuk memulakan perniagaan daripada empat prosedur 
kepada, dahulu 17 hari untuk memulakan perniagaan, sekarang cuma enam hari.  
Sebagai contoh juga sekarang ini kita telah mengkorporatkan MIDA yang membolehkan 
MIDA respons, dengan izin, real time, bagi menimbangkan permohonan-permohonan 
daripada pelabur termasuklah penubuhan National Committee oOn Investment 
termasuklah penubuhan jawatankuasa pelaburan dipengerusikan oleh Menteri MITI dan 
juga Menteri di JPM Dato’ Sri Idris Jala dan juga MADA telah pun dikorporatkan untuk 
membolehkan respons dalam masa lebih singkat. 

Saya seterusnya pergi kepada Yang Berhormat Arau. Yang Berhormat Arau 
mencadangkan supaya MIDA bekerja lebih keras dengan peranan sebagai intelligence 
unit, terima kasih kepada Yang Berhormat Arau.  



Timbalan Yang di-Pertua [Datuk Ronald Kiandee]: Ya. Dato' Sri Mustapa bin Mohamed: ...Untuk menyambung terima kasih. Timbalan Yang di-Pertua [Datuk Ronald Kiandee]: Ya, sambung petang Yang Berhormat. Ahli-ahli Yang Berhormat, Mesyuarat Dewan ini dihentikan dan Dewan akan bersidang semula pukul 2.30 tengah hari nanti. Mesyuarat ditempohkan pada pukul 1.01 petang. Mesyuarat disambung semula pada pukul 2.30 petang. [Tuan Yang di-Pertua mempengerusikan Mesyuarat] Tuan Yang di-Pertua: Sila, saya difahamkan Kementerian Perdagangan Antarabangsa dan Industri masih menjawab soalan perbahasan. Sila. 2.32 ptg. Menteri Perdagangan Antarabangsa dan Industri [Dato' Sri Mustapa bin Mohamed]: Assalamualaikum warahmatullaahi wabarakaatuh. Tuan Yang di-Pertua saya hendak sambung jawapan saya yang kita berhenti jam 1 tengah hari tadi untuk menjawab dua lagi persoalan Yang Berhormat Pasir Salak ya. Pertama, berkaitan dengan tumpuan kepada pelaburan domestik (DDI) dan yang kedua ialah berkaitan birokrasi. Saya hendak maklumkan di sini bahawa pada tahun ini kita telah meluluskan banyak Pelaburan Domestik sebagai contohnya daripada Malaysia Marin and Heavy Engineering di Johor RM2.3 bilion, Syarikat Press Metal di Bintulu RM1.8 bilion dan Leather Universal Aluminum Sarawak RM2.5 bilion. Ini semua pelabur dalam negeri dan jelas pada kita bahawa kerajaan telah berjaya untuk menarik pelaburan dalam negeri selain daripada pelaburan luar negara. Ini jelas menunjukkan bahawa kita telah dapat meningkatkan sumbangan pelaburan domestik kepada jumlah pelaburan negara. Satu lagi perkara dibangkitkan oleh Yang Berhormat Pasir Salak berkaitan dengan birokrasi. Tuan Sim Tong Him [Kota Melaka]: Yang Berhormat Menteri. Dato' Sri Mustapa bin Mohamed: Saya hendak maklumkan di sini... Tuan Sim Tong Him [Kota Melaka]: Yang Berhormat Menteri boleh minta penjelasan? Terima kasih. Tuan Yang di-Pertua, Yang Berhormat Menteri, saya ingin tanya tentang dikatakan menggalakkan pelabur tempatan. Adakah untuk tahun ini atau tahun depan? Ini sebab saya tidak pasti dalam bajet adakah ia sebut tentang reinvestment allowances atau reinvestment grant masih akan diteruskan? Bagaimana dengan brand promotion grant yang salah satu yang tidak dapat menggalakkan pelabur asing untuk bersaing terutama dengan negara-negara lain untuk menaiktarafkan atau mempromosikan jenama mereka. Dato' Sri Mustapa bin Mohamed: Tidak berapa jelas. Tuan Yang di-Pertua, berkaitan dengan reinvestment allowances dahulunya ada cadangan untuk mengurangkan elaun tersebut kepada syarikat-syarikat yang sudah sedia beroperasi hendak tambah pelaburan. Cadangan tersebut telah pun ditarik balik ya. Akan tetapi pada masa ini kita teruskan dasar yang lama iaitu maksimum 15 tahun untuk reinvestment allowances selepas itu tidak layak lagi ya. Jadi saya hendak teruskan berkaitan dengan birokrasi tadi, kita telah berjaya mengurangkan prosedur untuk memulakan perniagaan daripada empat prosedur kepada, dahulu 17 hari untuk memulakan perniagaan, sekarang cuma enam hari. Sebagai contoh juga sekarang ini kita telah mengkorporatkan MIDA yang membolehkan MIDA respons, dengan izin, real time, bagi menimbangkan permohonan-permohonan daripada pelabur termasuklah penubuhan National Committee oOn Investment termasuklah penubuhan jawatankuasa pelaburan dipengerusikan oleh Menteri MITI dan juga Menteri di JPM Dato' Sri Idris Jala dan juga MADA telah pun dikorporatkan untuk membolehkan respons dalam masa lebih singkat. Saya seterusnya pergi kepada Yang Berhormat Arau. Yang Berhormat Arau mencadangkan supaya MIDA bekerja lebih keras dengan peranan sebagai intelligence unit, terima kasih kepada Yang Berhormat Arau.